8ኛዉ የኢትዮጵያ ከተሞች ፎረም ዝግጅት እየተጠናቀቀ መሆኑ ተገለጸ
በጅግጅጋ  ከተማ የሚካሄደው 8ኛዉ የኢትዮጵያ ከተሞች ፎረም ዝግጅት በማጠናቀቅ ላይ እንደሚገኝ የከተማ ልማትና ኮንስትራክሽን ሚኒስቴር ገለፀ ፡፡   የከተማ ልማትና ኮንስትራክሽን ሚኒስቴር ዲኤታ አቶ ካሳሁን ጎፌ እንደገለጹት በጅግጅጋ ከተማ አስተናጋጅነት ለሚካሄደው የኢትዮጵያ ከተሞች ፎረም አስፈላጊው ዝግጅቶች በሙሉ  ተጠናቀዋል፡፡የከተሞች ፎረም ዋነኛ ዓላማ ከተሞች ልምድና ተሞክሮ እንዲለዋወጡ ማስቻልና በከተሞች እድገት ላይ የበኩላቸውን ሚና እንዲወጡ ማድረግ መሆኑን ሚኒስቴር ዲኤታው ተናግረዋል፡፡የፎረሙ አዘጋጅ ከተሞችን ለመምረጥ የሚያስችል መመሪያ መዘጋጀቱንና ቀጣይ አዘጋጅ ከተሞች የሚመረጡት በመመሪያው መሰረት መሆኑንም አክለዉ አመልክተዋል፡፡በጅግጅጋ ከተማ አስተናጋጅነት በሚከናወነው የከተሞች ፎረም 180 የሚደርሱ የሀገር ውስጥና የጎረቤት ከተሞች እንዲሁም ድርጅቶች እንደሚሳተፉ አብራርተዋል፡፡የኢትዮጵያ ከተሞች ፎረም ‹‹መደመር ለኢትዮጵያ ከተሞች ብልጽግና ›› በሚል መሪ ቃል ከየካቲት 09 እስከ 14 ቀን በጅግጅጋ ከተማ ይካሄዳል ተብሎ ይጠበቃል፡፡ 